**YOUCAT for Kids – Hefte D – Samling 9, Økt 2**

**Hovedtema:** Bønn

**Øktens tema:** Kirken – slik den har blitt i dag – og Kirkens fremtid.

**Læringsmål**

* Å lære om hvordan Den katolske kirke er i dag, og om de siste 200 årene.
* Å lære å reflektere over hvordan det er vil bli å være kristen i fremtiden
* Å lære om Taizé, og å være med å planlegge (evt. gjennomføre) en Taize-bønnekveld
* Å lære om tre viktige kvinner i historien som var opptatt av bønn
* Omfatter spørsmål 155 – 157 i YOUCAT for Kids.

**En kort oversikt over gjennomføringen:**

1. Opprop og lek, og/eller en quiz om alt vi har lært dette året.
2. Kirkehistorie: De siste 200 årene av kirkehistorien, Kirken i dag   
    og Kirken i fremtiden
3. Kirken, teknikken, KI (Kunstig intelligens) og troen
4. Å forberede en Taizé-kveld (invitere menigheten)
5. Dagens personer: Pauline Marie Jaricot (Missio) og to hellige Teresaer
6. Dagens ekstraperson: Carlos Acutis

**Du trenger:**

* Flere leker: [32 ulike leker! – oslospeiderne](https://oslospeiderne.no/hendelse/32-ulike-leker/), [Leker inne - UNDERVISNINGSMETODER](https://undervisningsmetoder.com/klassemiljo/leker/),
* Quiz: Alt vi har lært dette året.
* Ressurs om kirkehistorie
* Ressurs om KI og tro
* YOUCAT Daily – Appen
* Taizé-ressurs
* Ressurs om tre katolske kvinner
* Ressurs og oppgaveark: Carlos Acutis

**Gjennomføringen av økten**

1. **Opprop og lek, evt. samtale og repetisjon**  
   Trenger dere en lek denne gangen også etter oppropet? Sjekk ut lekene som ligger i lekebanken på blilys.no. Under «Du trenger» ligger flere forslag til lek.

Istedenfor (eller i tillegg til-?) lek kan dere gjerne bruke quizen som ligger i ressursene til denne økten. Det kan være fint for dem å jobbe i par eller mindre grupper. Alle bør ha quiz-arket, men kun én kan svare på vegne av gruppa/paret. Quizen har spørsmål om litt forskjellig fra hele året. Gi barna/gruppene gjerne en tidsramme (f.eks. 10 eller 15 minutter).

Det ligger en fasit sammen med quizen. Pass på å gjennomgå quizen (hva som var riktig og hva som var galt?) før dere går videre. Det er alltid greit med småpremier og trøstepremier 👍

1. **Kirken i de siste 200 årene, Kirken i dag og Kirken i fremtiden**

*Hvordan var det å være katolikk i verden etter Opplysningstiden der mennesket kom mer og mer i sentrum? Hvordan overlevde Den katolske kirke de siste 200 årene? Hvordan er det å være kristen i dag, og hvordan vil det bli i fremtiden?*

Disse, og flere lignende spørsmål blir tatt opp i ressursen du finner på nettsiden. Her ligger det også noen oppgaver. Bruk gjerne dette, eller snakk fritt om disse temaene dersom du selv kan mye om det. Det er alltid lurt med en type oppgaveark, eller noe annet som får barna til å ta en aktiv del det du gjennomgår. Hvis du gjør dette på din egen måte (du bruker ikke ressursen med det tilhørende oppgavearket) så tenkt på en annen måte å engasjere barna på.

1. **Kirken, teknikken, KI (Kunstig intelligens) og troen**

Istedenfor å presentere så mye for barna her, kan det være fint å få dem med på en refleksjonsrunde når det gjelder vår digitaliserte verden, og når det gjelder troen vår.

* 1. Er den digitale verden til hinder for troen på Gud?
  2. Har det blitt vanskeligere å være kristen på grunn av KI og mye annet som skjer på det digitale plan i verden?
  3. Har det blitt lettere eller vanskeligere å tro på Gud i vår tid med tanke på sosiale medier, internett (YouTube-)kulturen, KI/Chat GPT, m.m.?

Disse, og flere andre spørsmål finner dere i ressursen som hører til dette punktet. Velg om dere sitter i plenum og snakker sammen/diskuterer dette, eller om barna først skal gå i mindre grupper, for så dele det de har snakket om i gruppene i plenum etterpå (to-delt diskusjon).

Her finnes kanskje ingen fasitsvar. Det viktigste er at barna får dele sine tanker om disse tingene. Kanskje vil det dukke opp noen trosspørsmål i forbindelse med samtalen/diskusjonen. Det kan være lurt for dere å f.eks. ha YOUCAT for Kids i nærheten. Her er det jo ganske gode svar på ganske mang ting. Hvis dere vil ha noen svar som har litt mer kjøtt på beinet, kan det være lurt å ha YOUCAT Katekismen tilgjengelig ( ett eksemplar for deg, kateketen, er en idé. Boken er i utgangspunktet ikke beregnet på barn, men kan gi enklere svar enn den store katekismen.

1. **En Taizé – kveld**

Noe av det aller viktigste vi kan gjøre som kristne, er å be. Det finnes jo mange måter å be på, men en veldig fin og samlende måte er å delta på (og å arrangere) en Taizé-bønneandakt.

I ressursene finner du et opplegg for dette, og i tillegg informasjon om hva Taizé er.

Å gjennomføre dette krever litt mer tid, kanskje en ekstra samling. Kanskje jobber dere kun med Taizé i denne økten, og da er det superfint å avslutte (dette katekeseåret) med en Taizé bønneandakt sammen. Kanskje kan andre i katekesen eller i menigheten også bli invitert til dette.

1. **Tre katolske kvinner og bønn**

Flere katolske menn og kvinner i historien, og flere av våre helgener har vært svært opptatte av viktigheten og effekten av bønn. En av dem var grunnleggeren av Missio (<http://missionordica.org/about/> ) Pauline Marie Jaricot. To andre katolske kvinner i historien, som begge har blitt helgenkåret, er Teresa av Avila og Teresa av Calcutta.

Avlutt gjerne med å gjennomføre Taizé-bønnekvelden med dem.

I ressursene finner du litt info om disse, samt et annet alternativ (enn Taizé), med tanke på hvordan å avslutte denne økten.

1. **Dagens ekstraperson: Carlo Acutis**

Vi som lager disse oppleggene har full forståelse for at dere kateketer ikke rekker alt. Det er heller ikke meningen hele tiden at dere skal rekke alt. Det heller slik at dere plukker ut det dere synes passer best til deres grupper og deres katekesebarn.

Siden vi nå har beveget oss inn i vår tid, er det brennaktuelt med Carlo Acutis, som første «millenial»-helgen. Her er litt info om ham: <https://www.nrk.no/norge/paven-gjor-_guds-influenser_-til-helgen-1.16895742> , og du finner mer informasjon om ham, samt et oppgaveark, på nettsiden tilhørende denne økten. Her finner du også den offisielle bønnen som blir bedt i forbindelse med hans kanonisering. Bruk den gjerne.